# Universitat de Södertörn

La Universitat de Södertörn (en suec: Södertörns högskola, SH) és una universitat pública sueca (högskola), situada a Flemingsberg, que es troba al municipi de Huddinge, així com l'àrea que es troba a la península de Södertörn, al comtat d'Estocolm. El 2013 tingué aproximadament uns 13000 estudiants a dedicació plena. L'àrea del campus (Universitetsområdet) de Flemingsberg acull els seus principals edificis, diversos departaments de l'Institut Karolinska, i l'Escola de Tecnologia i Salut del Reial Institut de Tecnologia (KTH). L'Hospital Universitari Karolinska (antigament conegut com a Hospital Huddinge), també es troba al municipi.

## Història

La Universitat de Södertörn fou establerta com a universitat universitària l'any 1996 seguint una decisió parlamentària de 1995. L'expansió de l'educació superior a les zones del sud d'Estocolm fou investigat durant molt temps. El rerefons era que la transició a l'educació superior era menor a les parts del sud d'Estocolm, l'atur major i els problemes de segregació tendien a l'alça. La Universitat d'Estocolm no considerà apropiat l'augment del nombre d'estudiants i plantejà la creació d'una nova universitat independent a Södertörn, separada de la d'Estocolm. L'Institut Karolinska ja reubicà, en el seu moment, el centre d'educació dental a Flemingsberg. KTH i la Universitat d'Estocolm tingueren facilitats a Flemingsberg i el Novum Parc de Recerca estigué en construcció.
L'any 1996, en el moment d'inauguració de la universitat, hi hagué al voltant 1000 estudiants inscrits. La universitat disposava d'equipaments a Södertälje, Flemingsberg i Haninge. Inicialment, el vice-rector de la Universitat d'Estocolm també ho fou de la Universitat de Södertörn, però l'1 de gener de 1997, Per Thullberg fou escollit vice-rector exclusivament de la de Södertörn, així com s'atorgà el dret a la universitat a poder expedir els seus propis graus. L'any 2002 l'edifici principal Moas båge ("L'Arc de Moa") fou inaugurat a Flemingsberg. L'edifici també rebé el Premi al Producte de Formigó en Ambients Exteriors de 2003. Amb els nous equipaments, el programa d'educació de professorat fou traslladat de Södertälje a Flemingsberg. La primavera de 2006, el Consell d'administració decidí moure's del campus de Haninge al campus de Flemingsberg la tardor de 2008 i aturar definitivament la docència al de Södertälje, que ja anteriorment patí interrupcions.
L'any 2002, la Universitat de Södertörn sol·licità al govern poder convertir-se formalment en universitat, malgrat que la petició encara no ha estat processada. L'any 2004 la Universitari de Södertörn sol·licità, juntament amb l'Institut Karolinska i el Reial Institut de Tecnologia (KTH), la creació d'una xarxa universitària a la pròpia universitat basada en el mateix model de la Universitat d'Oxford al Regne Unit. Al maig de 2006, una versió actualitzada de l'aplicació universitària fou lliurada al govern, incloent els canvis implementats des del 2002. L'1 de juliol de 2010, l'Autoritat d'Educació Superior Sueca concedí a la universitat el dret d'atorgar doctorats a les àrees d'Estudis històrics, Teoria crítica i cultural, Estudis mediambientals, i Polítiques, Economia i Organització social.
Al final de 2013 la universitat assumí la tasca de proporcionar el programa de formació bàsica per a la policia. La formació correria a càrrec com a contracte educatiu i cobriria cinc semestres d'estudi a plena dedicació, incloent un entrenament de sis mesos en una autoritat policial. Els primers 180 cadets de policia començaren la seva educació el gener de 2015.
El 2013 la universitat tingué 12578 estudiants, dels quals 6984 foren a plena dedicació.

## Departaments

La universitat té quatre escoles acadèmiques:
* Departament d'Estudis Històrics i Contemporanis
* Departament de Cultura i Educació
* Departament de Ciències Naturals, Tecnologia i Estudis Mediambientals
* Escola de Ciències Socials

## Matèries d'estudi

Matèries a la universitat:
| Arqueologia Ciència arxivística Biologia Anglès Estètica Etnologia Filosofia Estudis empresarials Estudis de gènere Geografia Història Història intel·lectual Salut internacional | Relacions internacionals Periodisme Art Ciència Literatura Educació Tecnologia dels mitjans Ciència ambiental Ciència dels mitjans i la comunicació Arts culinàries Economia Dret públic Educació | Coneixement pràctic Psicologia Retòrica Treball social Sociologia Ciència política Suec Turisme Ciència Desenvolupament Cooperació internacional |

## Referències

* ↑ «List of recognised higher education institutions in Sweden» (en anglès). UHR.se. Arxivat de l'original el 2015-10-16. [Consulta: 5 novembre 2018].
* ↑ «List of higher education institutions». HSV.se. Arxivat de l'original el 24 maig 2012. [Consulta: 26 setembre 2010].
* ↑ «Historical Studies» (en anglès). Universitat de Södertörn. Arxivat de l'original el 2018-10-31. [Consulta: 5 novembre 2018].
* ↑ «Critical and Cultural Theory» (en anglès). Universitat de Södertörn. Arxivat de l'original el 2018-10-30. [Consulta: 5 novembre 2018].
* ↑ «Environmental Studies» (en anglès). Universitat de Södertörn. Arxivat de l'original el 2019-01-04. [Consulta: 5 novembre 2018].
* ↑ «Politics, Economy and the Organisation of Society» (en anglès). Universitat de Södertörn. Arxivat de l'original el 2018-10-30. [Consulta: 5 novembre 2018].
* ↑ «Opening Ceremony for Police Education, 20 January» (en anglès). Universitat de Södertörn, 07-01-2015. Arxivat de l'original el 30 d’octubre 2018. [Consulta: 5 novembre 2018].
* ↑ «About Södertörn University» (en anglès). Universitat de Södertörn. Arxivat de l'original el 2015-10-04. [Consulta: 31 octubre 2018].
* ↑ «About Södertörn University Arxivat 2015-10-04 a Wayback Machine.». Södertörn University.
* ↑ «Historical and Contemporary Studies Arxivat 2019-02-08 a Wayback Machine.». Södertörn University.
* ↑ «Culture and Education Arxivat 2018-10-30 a Wayback Machine.». Södertörn University.
* ↑ «Natural Sciences, Technology and Environmental Studies Arxivat 2018-10-30 a Wayback Machine.». Södertörn University.
* ↑ «Social Sciences Arxivat 2018-10-30 a Wayback Machine.». Södertörn University.
* ↑ «Find your education – All Arxivat 2018-10-30 a Wayback Machine.». Södertörn University.

## Enllaços externs

* Universitat de Södertörn - Lloc web oficial (suec) (anglès)